สวัสดีค่ะสอบถามพี่หน่อยค่ะ พอดีหนูทานยาคุมราบเดือนของ มินิดอล ได้ประมาณปีนิดๆแล้วค่ะ ประจำเดือนจะมาช่วงที่กินเม็ดที่ 26 27 และมาตรงกันปกติทุกๆเดือน แต่เดือนนี้อยู่ๆก็มาเร็วค่ะ พึ่งกินถึงเม็ดที่21 แต่มีเลือดมาแล้ว แบบนี้อยากสอบถามว่ามันปกติมั้ยคะ หรือว่ามันเป็นอะไร
สวัสดีค่ะ ยาคุมกำเนิดยี่ห้อ มินิดอซ (minidoz) เป็นยาคุมชนิด 28 เม็ด โดยเป็นเม็ดยาที่มีฮอร์โมน 24 เม็ด และเป็นเม็ดยาที่ไม่มีฮอร์โมน (เม็ดแป้ง) 4 เม็ดทั้งนี้ หากทานยาคุมแล้ว มีประจำเดือนมาในช่วงที่ทานยาเม็ดที่ 26-27 ก็ถือว่าปกติดี ส่วนการที่ทานยาเม็ดที่ 21 แล้วมีเลือดออกมา ถือเป็นผลข้างเคียงของยาคุมกำเนิด ที่ทำให้เกิดเลือดออกกะปริดกะปรอยได้ โดยเฉพาะหากเป็นยาคุมชนิดที่เป็นฮอร์โมนต่ำ ซึ่งยาคุมยี่ห้อ มินิดอซ ก็ถือเป็นชนิดที่มีฮอร์โมนต่ำมากเป็นพิเศษ ทั้งนี้ เลือดที่ออก หากมีปริมาณไม่มาก ก็ไม่ได้อันตรายอะไร สามารถทานยาคุมต่อไปได้ ในที่สุดเลือดก็จะหยุดไหลไปได้เองค่ะ